75. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΊΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ   Αριθ.ΔΥ1α/οικ.12363 της 5/10 Απρ.1995  (ΦΕΚ Β’ 268)  Έγκριση χορήγησης από 1.4.1989 της ειδικής μηνιαίας αποζημίωσης πρόσθετης εργασίας στους υπαλλήλους του Υπουργείου Υγείας, Πρόνοιας και Κοινωνικών Ασφαλίσεων και των Νομικών Προσώπων που εποπτεύονται από αυτό. Έχοντας υπόψη: 1. Τις διατάξεις: α.Του Π.Δ.138/92(ΦΕΚ 68/τ.Α) «Οργανισμός του Υπουργείου Υγείας, Πρόνοιας και Κοινωνικών Ασφαλίσεων». β.Του Π.Δ.224/89 (ΦΕΚ 104/τ.Α΄) «Οργάνωση Νομαρχιακών Υπηρεσιών Υγείας και Πρόνοιας». γ.Των Οργανισμών των Ν.Π.Δ.Δ. που εποπτεύονται από το Υ.Π.Κ.Α. 2.Την 2029758/3647/0022/6/4/89 (ΦΡΚ 282/20.4.89 τ.Β΄) κοινή απόφαση των Υπουργών Οικονομικών και Περιβάλλοντος, Χωροταξίας και Δημοσίων Έργων, βάσει της οποίας καταβλήθηκε η ειδική μηνιαία αποζημίωση πρόσθετης εργασίας στους Μηχανικούς του Υπουργείου  μας από 1.4.1989. 3.Το γεγονός ότι οι Υπηρεσίες του Υπουργείου μας λειτουργούσαν και λειτουργούν με το μισό αριθμό των προβλεπομένων από τις οργανικές διατάξεις υπαλλήλων, αν και αντιμετωπίζει πληθώρα θεμάτων, λόγω της φύσεως των αντικειμένων με τα οποία ασχολείται. 4.Το γεγονός ότι έχουν εκδοθεί πρωτόδικες και εφετειακές αποφάσεις υπέρ των προσφευγόντων υπαλλήλων για την καταβολή σε αυτούς της ειδικής μηνιαίας αποζημίωσης πρόσθετης εργασίας, αναδρομικά από 1.4.89. 5.Τα από 31.3.95 συμφωνητικά μεταξύ των ΠΟΕΔΗΝ και Π.Ο.Ε.Υ.Υ. και Π. και του Υπουργού Υγείας, Πρόνοιας και Κοινωνικών Ασφαλίσεων ως προς τον τρόπο καταβολής της πιο πάνω αποζημίωσης, αποφασίζουμε: 1.Εγκρίνουμε τη χορήγηση από 1.4.1989, στους υπαλλήλους του Υπουργείου Υγείας, Πρόνοιας και Κοινωνικών Ασφαλίσεων καθώς και των Νομικών Προσώπων που εποπτεύονται από αυτό και αμείβονται σύμφωνα με τις διατάξεις του Νόμ.1505/84, όπως αυτός τροποποιήθηκε μεταγενέστερα με το Νόμ.1810/88, της ειδικής μηνιαίας αποζημίωσης πρόσθετης εργασίας που χορηγήθηκε      με          τη       με   αριθ.    2029758/ 3647/0022/6/4/89 κοινή  υπουργική απόφαση των Υπουργών Οικονομικών και Περιβάλλοντος, Χωροταξίας και Δημ.Έργων, στους Μηχανικούς του Υπουργείου Υγείας, Πρόνοιας και Κοιν.Ασφαλίσεων. 2.Η αναδρομική καταβολή από 1.4.89 θα γίνει ως ακολούθως: α) με υπηρεσία μέχρι 5 έτη: 14.000 δραχμές. β) με υπηρεσία πάνω από 5 έτη: 18.000 δραχμές. Στους υπαλλήλους της κατηγορίας ΥΕ: 8.000 δραχμές. 3.Το ποσόν της αναφερθείσας αποζημίωσης θα καταβληθεί σε 3 δόσεις: εκ των οποίων η πρώτη άμεσα, χωρίς κρατήσεις και δύο υπόλοιπες ύστερα από αποφάσεις των Υπουργών Υγείας, Πρόνοιας και Κοινωνικών Ασφαλίσεων και Οικονομικών. Η δαπάνη που θα προκληθεί για την πρώτη δόση ανέρχεται στο ποσό των 14.000.000.000 δραχμών και θα αντιμετωπισθεί από το αποθεματικό του Κρατικού Προϋπολογισμού 10.000.000.000 δραχμών και από τον Προϋπολογισμό του Υπουργείου Υγείας με 4.000.000.000 δραχμές.

[Source: greek_legal_code_raptarchis | Tokens: 2556]